Lav et referat af nedenstående tekst:

Tekst:
De valggrupper der viste sig på valgnatten holder stadig i Vesthimmerland. 20 byrådsmedlemmer fra Venstre, Socialdemokratiet, SF, Dansk Folkeparti og Vesthimmerlandslisten rejste sig mandag og støttede valget af Per Bach Laursen fra Venstre som borgmester. Ingen stemte imod, men de 7 medlemmer fra Det Konservative Folkeparti valgte at stemme blankt. De konservatives gruppeformand Henrik Dalgaard (C) begrundende hvorfor med en længere tale, hvor han blandt andet angreb Per Bach Laursen, som han ikke mente havde handlet troværdigt, når han under valgkampen både har ønsket borgerlige styre, et bredt samarbejde og samtidig holdt de konservative udenfor konstitueringen. Samtidigt understregede Henrik Dalgaard (C) dog at de konservative vil arbejde konstruktivt i det nye byråd. Angrebet fik Theresa Berg Andersen (SF) op af stolen. Hun sammenlignede fremgangsmåden med de konservatives måde at gøre det på for 4 år siden, da SF blev holdt udenfor døren, trods 4 mandater og en fremgang på 50 procent. Venstres nye gruppeformand Kurt Friis Jørgensen (V) tog også ordet og manede til besindighed og udtrykte ønsket om et godt samarbejde. Efter ordvekslingen overdrog Knud Kristensen (C) borgmesterstol og kæde til Per Bach Laursen (V) i et følelsesladet øjeblik. Den nye borgmester kunne så fortsætte med dagsordenens sidste 78 punkter. Udover at borgmesterkæden blev givet videre til den nye borgmester, så blev de 27 byrådsmedlemmer også delt ud i kommunens politiske udvalg. Herunder kan du se, hvordan de politiske udvalg kommer til at se ud fra 1. januar 2018 og frem til 2021: Borgmester Per Bach Laursen (V) 1. viceborgmester Theresa Berg Andersen (F) 2. viceborgmester Signe Nøhr (C) Økonomiudvalget - 7 medlemmer Per Bach Laursen (V) Kurt Friis Jørgensen (V) Allan Ritter (C) Svend Jørgensen (C) Theresa Berg Andersen (F) Palle Jensen (A) Doris Lauritzen (A) Sundhedsudvalget - 7 medlemmer Per Bisgaard (V) Morten Mejdahl (V) Knud Kristensen (C) Per Nyborg (C) Palle Jensen (A) Liselotte Lynge Jensen (O) Kirsten Moesgaard (G) Beskæftigelsesudvalget - 7 medlemmer Kurt Friis Jørgensen (V) Peter Harbo (V) Henrik Dalgaard (C) Rasmus Vetter (A) Per Jensen (A) Brian Christensen (O) Liselotte Lynge Jensen (O) Børne- og Familieudvalget - 7 medlemmer Inger M. Nielsen (V) Lars Andresen (V) Signe Nøhr (C) Niels Krebs Hansen (C) Niels Heebøll (F) Rasmus Vetter (A) Doris Lauritzen (A) Kultur- og Fritidsudvalget - 7 medlemmer Jens Lauritzen (V) Peter Harbo (V) Signe Nøhr (C) Per Nyborg (C) Niels Heebøll (F) Asger Andersen (A) Per Jensen (A) Teknik- og Miljøudvalget - 7 medlemmer Jens Lauritzen (V) Lars Andresen (V) Henrik Dalgaard (C) Niels Krebs Hansen (C) Uffe Bro (A) Anders Kjær Kristensen (A) Kirsten Moesgaard (G)

Referat:
Der lurede ingen overraskelser i byrådssalen, da Vesthimmerlands Kommune mandag konstituerede byrådet. Men der var hårde ord med på vejen til den nye borgmester Per Bach Laursen (V), fra de konservatives nyslåede gruppeformand Henrik Dalgaard (C).